CELEX: 52010XG1203(02)
Language: lt
Date: 2010-11-19
Title: 2010 m. lapkričio 19 d. Tarybos išvados dėl jaunimo galimybių pažinti kultūrą

3.12.2010   
            
            
               LT
            
            
               Europos Sąjungos oficialusis leidinys
            
            
               C 326/2
            
         2010 m. lapkričio 19 d. Tarybos išvados dėl jaunimo galimybių pažinti kultūrą
   2010/C 326/02
   EUROPOS SĄJUNGOS TARYBA,
   1.   PRIMINDAMA
   
               —
            
            
               2006 m. gruodžio 18 d. Europos Parlamento ir Tarybos rekomendaciją dėl bendrųjų visą gyvenimą trunkančio mokymosi gebėjimų, kuria padedama integruoti kultūrą į visą mokymosi veiklą mokyklose, jaunimo organizacijose ir mokymo įstaigose,
            
         
               —
            
            
               2007 m. lapkričio 16 d. Tarybos rezoliuciją dėl Europos kultūros darbotvarkės (1) ir jos strateginius tikslus bei Tarybos išvadas dėl 2011–2014 m. kultūros darbo plano (2),
            
         
               —
            
            
               2009 m. lapkričio 27 d. Tarybos rezoliuciją dėl Europos bendradarbiavimo jaunimo reikalų srityje atnaujintos sistemos (2010–2018 m.), kurioje teigiama, kad reikėtų remti jaunimo kūrybiškumą ir inovacinius gebėjimus suteikiant geresnių galimybių nuo ankstyvo amžiaus kokybiškai susipažinti su kultūrine raiška ir dalyvauti šioje veikloje, tokiu būdu remiant asmeninį tobulėjimą, mokymosi gebėjimų gerinimą, tarpkultūrinius gebėjimus, kultūrų įvairovės pažinimą ir pagarbą jai, taip pat naujų ir lengvai pritaikomų gebėjimų ugdymą atsižvelgiant į būsimas darbo galimybes,
            
         
               —
            
            
               2009 m. lapkričio 27 d. Tarybos išvadas dėl jaunosios kartos kūrybiškumo skatinimo: vaikų ir jaunuolių kūrybiškumo bei inovacinių gebėjimų ugdymo per kultūrinę raišką ir kultūros pažinimo galimybes, kurioje nustatyti 6 prioritetai,
            
         2.   PALANKIAI VERTINA
   
               —
            
            
               tolesnį jaunimo ir kultūros srities pažinimą, pavyzdžiui, Europos Komisijos užsakytą jaunimo galimybių pažinti kultūrą tyrimą (3),
            
         3.   PABRĖŽIA, KAD
   
               —
            
            
               jaunimo galimybės pažinti kultūrą apima du pagrindinius aspektus: jaunimas – naudotojai, pirkėjai, vartotojai ir žiūrovai; ir jaunimas – veiklūs meno ir kultūros gyvenimo dalyviai ir meno bei kultūros kūrėjai,
            
         
               —
            
            
               tai svarbu siekiant veiksmingo bendradarbiavimo tarp jaunimo srities ir kultūros srities,
            
         
               —
            
            
               svarbu susipažinti su naujomis informacinėmis ir ryšių technologijomis, įskaitant kultūrinio turinio skaitmeninimą, jas propaguoti, gerinti informavimą apie jas ir jų naudojimą siekiant didinti jaunimo galimybes pažinti kultūrą,
            
         
               —
            
            
               jaunimo galimybės pažinti kultūrą taip pat reiškia saviraiškos, asmeninio tobulėjimo ir pasitikėjimo, naujoviškumo ir kūrybiškumo, malonumo patyrimą ir atvirumą kitoms kultūroms, įskaitant Europos kultūros paveldą,
            
         
               —
            
            
               svarbu jaunimo ir visų atitinkamų suinteresuotųjų subjektų kultūrinius gebėjimus ugdyti visą gyvenimą, nes jie yra glaudžiai susiję su kitais pagrindiniais gebėjimais,
            
         
               —
            
            
               kultūra yra svarbi skatinant socialinę aprėptį, lygybę ir jaunimo aktyvumą bei kovojant su diskriminacija ir skurdu,
            
         4.   TODĖL PRAŠO KOMISIJOS IR VALSTYBIŲ NARIŲ BEI SKATINA JAS ATITINKAMOSE SAVO KOMPETENCIJOS SRITYSE:
   
               —
            
            
               atsižvelgti į visas pirmiau minėto tyrimo rekomendacijas,
            
         
               —
            
            
               sudaryti palankesnes sąlygas visam jaunimui pažinti kultūrą sumažinant susijusias kliūtis, kaip nurodyta tyrime (pvz., finansinius, kalbinius, laiko ir geografinius suvaržymus), atsižvelgiant į kultūrinio ir meninio ugdymo bei viso jaunimo mokymo nuo ankstyvo amžiaus vaidmenį mokymosi visą gyvenimą požiūriu, ir naudojant tikslines programas,
            
         
               —
            
            
               propaguoti ilgalaikės suderintos jaunimo galimybių pažinti kultūrą politikos kūrimą visais lygiais su aiškiai išreikštu jaunimo aspektu, pavyzdžiui, skatinant kūrybinio sektoriaus ir jaunimo, švietimo ir kitų atitinkamų sričių suinteresuotųjų subjektų partnerystes ir ryšius,
            
         
               —
            
            
               gilinti žinias apie jaunimo galimybes pažinti kultūrą (pvz., pasitelkiant Eurobarometro ES jaunimo reikalų ataskaitą) ir remti mokslinius tyrimus jaunimo kultūrų, kūrybiškumo ir kultūrinio pilietiškumo srityje. Todėl svarbu apibrėžti jaunimo poreikius, susijusius su jų galimybėmis pažinti kultūrą, ir nustatyti jaunimo kultūrinės veiklos raidą,
            
         
               —
            
            
               keistis visų atitinkamų suinteresuotųjų subjektų patirtimi, praktika ir informacija visais lygiais, susijusiais su jaunimo galimybėmis pažinti kultūrą, ir skatinti tai daryti, pvz., skatinant viso jaunimo, jaunimo darbuotojų ir jaunimo lyderių mokomąjį judumą bei naudojant IRT bei žiniasklaidos priemones,
            
         
               —
            
            
               remti jaunimo darbuotojų ir jaunimo lyderių, meno ir kitų kultūros darbuotojų, mokytojų ir visų kitų atitinkamų suinteresuotųjų subjektų, susijusių su jaunimo galimybėmis pažinti kultūrą, kokybišką švietimą, mokymą ir gebėjimų ugdymą,
            
         
               —
            
            
               propaguojant jaunimo galimybes pažinti kultūrą skatinti socialinę aprėptį, lygybę ir jaunimo aktyvumą bei kovoti su diskriminacija ir skurdu,
            
         
               —
            
            
               propaguoti 2009 m. lapkričio 27 d. Tarybos išvadose dėl jaunosios kartos kūrybiškumo skatinimo nustatytus 6 prioritetus,
            
         
               —
            
            
               siekiant propaguoti pirmiau nurodytus tikslus, kuo geriau pasinaudoti esamomis atitinkamomis programomis, priemonėmis ir Europos tinklais (pvz., Europos jaunimo kortelių asociacija), įskaitant Europos struktūrinius fondus.
            
         
      (1)  OL C 287, 2007 11 29, p. 1.
   
      (2)  Turi būti priimtos 2010 m. lapkričio 18 d.
   
      (3)  Dok. Interarts EACEA/2008/01 (OL 2008/S 91-122802).